নির্বাচন কমিশনার বলেন, “আমরা গাজীপুর সিটি করপোরেশন নির্বাচনেও এমন নির্দেশনা দিয়েছিলাম। রাজশাহী, সিলেট ও বরিশাল সিটি করপোরেশন নির্বাচন উপলক্ষেও ওয়ারেন্ট ছাড়া কাউকে যেন গ্রেফতার না করা হয়, সেই নির্দেশনা দেওয়া হয়েছে। ওয়ারেন্ট থাকলে সেটা ভিন্ন বিষয়”। তিনি আরও বলেন, “প্রার্থীর এজেন্টদের হয়রানি বন্ধ করতে তাদের নামের তালিকা আগেই নির্বাচন কমিশনে পাঠাতে বলা হয়েছে। যাতে আমরা দেখতে পারি ওয়ারেন্ট ছাড়া কাউকে গ্রেফতার করা হচ্ছে কি না”। নির্বাচন কমিশনের ঘোষিত তফসিল অনুযায়ী আগামী ৩০শে জুলাই এই তিন সিটিতে ভোটগ্রহণ অনুষ্ঠিত হবে।